钦定古今图书集成/明伦汇编/家范典/第064卷 > 《赠崔司户文昆季》前人
## 钦定古今图书集成/明伦汇编/家范典/第064卷 > 《赠崔司户文昆季》前人

“双珠出海底，俱是连城珍。明月两特达，馀辉傍照人。
英声振名都，高价动殊邻。岂伊箕山故，特以风期亲。”
惟昔不自媒，担簦西入秦。攀龙九天上，忝列岁星臣。
布衣侍丹墀，密勿草丝纶。才微惠渥重，谗巧生缁磷。
“一去已十年，今来复盈旬。清霜入晓鬓，白露生衣巾侧见绿水亭，开门列华茵。千金散义士，四座无凡宾。”
欲折月中桂，特为寒者薪。路傍已窃笑，天路将何因。
垂恩傥丘山，报德有微身。